
MBI SHTYRJEN E ANKaNDIT VJETOR TË KAPACITETEVE TË INTERKONJEKSIONIT PËR VITIN 2013

Në mbështetje të nenit 8 pika 2 germa “ç” paragrafi “ii” dhe 9 të ligjit nr. 9072, datë 22.5.2003 “Për sektorin e energjisë elektrike”, të ndryshuar, pikës 7 germa “b” të Modelit të Tregut të Energjisë Elektrike të miratuar me vendimin e Këshillit të Ministrave nr. 338, datë 19.3.2008, të ndryshuar, vendimit të Këshillit të Ministrave nr. 924, datë 26 dhjetor “Mbi lejimin e shoqërisë KESH sh.a., të importojë energji elektrike për periudhën 1.1.2013 deri 1.3.2013 për furnizimin e konsumatorëve tariforë dhe mbulimin e humbjeve në sistemin e shpërndarjes”, Bordi i Komisionerëve të ERE-s në mbledhjen e tij të datës 31.1.2013, pasi shqyrtoi relacionin e Drejtorisë Juridike dhe Mbrojtjes së Konsumatorit dhe Drejtorisë së Licencimit dhe Monitorimit të Tregut,

VENDOSI:

1. OST sh.a. të shtyjë zhvillimin e ankandit vjetor për kapacitetet ndërkufitare të interkonjeksionit për vitin 2013, në drejtim importi, deri në datën 22.2.2013.
Ky vendim hyn në fuqi menjëherë.
Ky vendim botohet në Fletoren Zyrtare.

